דיאגנוזה
אם אתה בבוקר קם; ואינך זוכר גם איזה יום היום; ולבך הצידה מעוקם; ושרוכי הנעל נקרעים פתאום; ואתה שותה את כוס התה; בפרצוף של… איך להתבטא?; ושכנך ירא לומר לך שלום; אל תחשוב.; כי מצבך לא טוב.; מצבך איום. ; אולי נמאס עליך כל אותו האופן; להתהלך על שתים, לדעת כל ידוע. ; לדרוש בשלום, לגור, להאמין ביופי, ; להיות רשום בין אלה שנולדו... אה; אולי חושב אתה: אסור לי, אי אפשר לי; לתלות את התקוות בכל קולב נשבר.; לזכור חובות קטנים, להתפעל מצ'רלי, ; לקרוא בשבתות את מוסף ה"דבר". ; הלא תודה מיד, הן ככה זה בערך; ואם כן הביטה נא:; מכונית חייך הקטנה; רוצה לנטות הצידה מן הדרך. ; לנסוע לאיטה עם רוח נע ונד,; להוביל איתה אותך לבד בלבד...; עד אשר בלב שדות, באין רואה ומאזין,; תרעד אחת ותעמוד; מאין בנזין.; 